el el el el el el el el el el el el el el el el el el fr el el zh el el el el el en en el el el en el el el el el el el el el el el el el el de fr en el el fr fr de el en en en el en en en el en en en en el el el en el el el el el el ce el el el el el el el de en sv el el el el el vi en en el el en cs el ru el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el en el el el el el de el el en el el en mn sv de zh el el en sv fr fr fr el el en de hbs_lat en cs el el vi he es de en el el en cs en en en el el en cs en sv en el el en pl fr en ko el el en es en en en el el en th fr en en el el en de ru en en el el el el en ru fr en en el el nb fr fr en en el el en ru ca en en el el it ru en en en el el en sv es en en el el en ru es en en el el en ru fr en en el el id ru es en en el en fr pl en en en el el fr ru en en en el el en ru en en en el en da de el en uk tt el ro fr ru el tr de fr el en ru sl el en zh fr el ko it el el el el el el el el el el mn de fr en de en sv zh el el el ru el el el el de el de el el sv el en el el ru el zh el el ca el fr el el id el ru el el fr el eo el el fr el eo el el de el cs el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Οι ελληνικές βουλευτικές εκλογές του 2019 διεξήχθησαν στις 7 Ιουλίου. Ήταν πρόωρες εκλογές, οι οποίες προκηρύχθηκαν από την κυβέρνηση του Αλέξη Τσίπρα, μετά την ήττα του κυβερνώντος κόμματος στις ευρωεκλογές και στις αυτοδιοικητικές εκλογές του ίδιου έτους.[1]
Οι 300 έδρες της Βουλής των Ελλήνων
151 έδρες χρειάζονται για την απόλυτη πλειοψηφία
Οι εκλογικές περιφέρειες της Ελλάδας με το χρώμα του πλειοψηφούντος κόμματος.
Η κεντρική προεκλογική συγκέντρωση του ΣΥΡΙΖΑ στην Αθήνα
Ψηφοδέλτια και παραβάν σε εκλογικό τμήμα
Αυτό το λήμμα χρειάζεται επιμέλεια ώστε να ανταποκρίνεται σε υψηλότερες προδιαγραφές ορθογραφικής και συντακτικής ποιότητας ή μορφοποίησης.
Αίτιο: Απουσιάζουν ξενόγλωσσες αναφορές και αναφορές στο πώς καλύφθηκαν οι εκλογές από ΜΜΕ του εξωτερικού.
Για περαιτέρω βοήθεια, δείτε τα λήμματα πώς να επεξεργαστείτε μια σελίδα και τον οδηγό μορφοποίησης λημμάτων.
Πρώτο κόμμα ήλθε η Νέα Δημοκρατία με ποσοστό 39,85% και 158 έδρες, δεύτερο κόμμα ο Συνασπισμός Ριζοσπαστικής Αριστεράς με 31,53% και 86 έδρες, τρίτο κόμμα το Κίνημα Αλλαγής με 8,10% και 22 έδρες, τέταρτο κόμμα το Κομμουνιστικό Κόμμα Ελλάδας με 5,30% και 15 έδρες, πέμπτο κόμμα η Ελληνική Λύση με 3,70% και 10 έδρες και έκτο κοινοβουλευτικό κόμμα το Μέτωπο Ευρωπαϊκής Ρεαλιστικής Ανυπακοής με 3,44% και 9 έδρες. Η κατανομή των εδρών έγινε με το σύστημα της ενισχυμένης αναλογικής.
Η συμμετοχή ανήλθε στο 57,78% και η αποχή στο 42,22%, επί των εγγεγραμμένων ψηφοφόρων.[2]
Την επόμενη ημέρα, 8 Ιουλίου, ο Πρόεδρος της Δημοκρατίας Προκόπης Παυλόπουλος έδωσε στον πρόεδρο της Νέας Δημοκρατίας Κυριάκο Μητσοτάκη εντολή σχηματισμού κυβέρνησης.[3] Ο Κυριάκος Μητσοτάκης ορκίστηκε πρωθυπουργός την ίδια ημέρα,[4] ενώ τα μέλη της κυβέρνησης ορκίστηκαν στις 9 Ιουλίου.[5]
2.2 Ευρωεκλογές και αυτοδιοικητικές εκλογές
Η εκλογή μελών για τη Βουλή των Ελλήνων γίνεται με άμεση, καθολική και μυστική ψηφοφορία κάθε τέσσερα χρόνια.[6][7] Για τις βουλευτικές εκλογές η Ελληνική επικράτεια χωρίζεται σε 59 εκλογικές περιφέρειες.
Δικαίωμα ψήφου για την εκλογή βουλευτών έχουν όλοι οι Έλληνες πολίτες υπό τις εξής προϋποθέσεις: έχουν συμπληρώσει το 17ο έτος της ηλικίας τους (μέχρι τις 31 Δεκεμβρίου του έτους των εκλογών), είναι εγγεγραμμένοι σε εκλογικό κατάλογο δήμου της χώρας και δεν έχουν στερηθεί το δικαίωμα του εκλέγειν.[8] Η άσκηση του εκλογικού δικαιώματος είναι υποχρεωτική.[9]
Εκλόγιμοι είναι οι Έλληνες πολίτες που έχουν συμπληρώσει το 25ο έτος της ηλικίας του κατά την ημέρα της εκλογής και έχουν τη νόμιμη ικανότητα του εκλέγειν.[10]
Ο αριθμός των βουλευτών για όλη την επικράτεια ορίζεται σε 300. Από αυτούς, οι 288 εκλέγονται στις εκλογικές περιφέρειες, ενώ οι υπόλοιποι δώδεκα εκλέγονται ενιαία σε ολόκληρη την επικράτεια.[11]
Το σύστημα εκλογής των μελών της Βουλής των Ελλήνων σε αυτές τις εκλογές είναι η ενισχυμένη αναλογική. Από τις 300 έδρες, οι 250 κατανέμονται με βάση το αναλογικό σύστημα. Στο κόμμα, που συγκέντρωσε το μεγαλύτερο αριθμό έγκυρων ψηφοδελτίων στο σύνολο της επικράτειας, παραχωρούνται, επιπλέον των εδρών που λαμβάνει, 50 ακόμη έδρες. Η επιπλέον παραχώρηση 50 εδρών γίνεται, επίσης, σε συνασπισμό συνεργαζόμενων κομμάτων, εφόσον ο μέσος όρος της δύναμης των κομμάτων που τον απαρτίζουν, είναι μεγαλύτερος από τη δύναμη του αυτοτελούς κόμματος, που συγκέντρωσε το μεγαλύτερο αριθμό έγκυρων ψηφοδελτίων.[12]
Για να εισέλθει στη Βουλή ένα κόμμα χρειάζεται να συγκεντρώσει στην επικράτεια ποσοστό εγκύρων ψηφοδελτίων τουλάχιστον 3% του συνόλου των εγκύρων ψηφοδελτίων που έλαβαν στην επικράτεια όλοι οι εκλογικοί σχηματισμοί.[13] Η κοινοβουλευτική πλειοψηφία επιτυγχάνεται με ένα κόμμα ή συνασπισμό κομμάτων που κερδίζει τουλάχιστον τις μισές συν μία έδρα από το σύνολο των εδρών (151 από τις 300).
Κύρια λήμματα: Ελληνικές βουλευτικές εκλογές Σεπτεμβρίου 2015 και Κυβέρνηση Αλέξη Τσίπρα Σεπτεμβρίου 2015
Στις εθνικές εκλογές του Σεπτεμβρίου του 2015, παρά το γεγονός ότι η κυβέρνηση Τσίπρα σύναψε νέο πρόγραμμα στήριξης της ελληνικής οικονομίας[14] και παρά τη διάσπαση που υπέστη στο εσωτερικό του,[15][16] ο ΣΥ.ΡΙΖ.Α. κατάφερε να αναδειχθεί νικητής των εκλογών[17] και να σχηματίσει κυβέρνηση συνασπισμού με τους Ανεξάρτητους Έλληνες, με πρωθυπουργό τον Αλέξη Τσίπρα.[18]
Τρία χρόνια αργότερα, τον Αύγουστο του 2018 έληξε ο μηχανισμός οικονομικής στήριξης της χώρας,[19] αλλά με πολυετή επιτήρηση.[20][21]
Τον Ιανουάριο του 2019, η κυβέρνηση έφερε προς κύρωση στη Βουλή των Ελλήνων τη Συμφωνία των Πρεσπών,[22] η οποία είχε υπογραφεί επτά μήνες πριν μεταξύ της Ελλάδας και της πρώην Γιουγκοσλαβικής Δημοκρατίας της Μακεδονίας και αφορούσε το ζήτημα της ονομασίας της δεύτερης.[23] Όλα τα κόμματα της αντιπολίτευσης, καθώς και οι Ανεξάρτητοι Έλληνες, τάχθηκαν κατά της συμφωνίας. Το γεγονός αυτό, επέφερε κυβερνητική κρίση, με αποτέλεσμα την αποχώρηση των ΑΝ.ΕΛ. από την κυβέρνηση.[24] Ωστόσο, η κυβέρνηση κατάφερε να λάβει ψήφο εμπιστοσύνης, καθώς εκτός από τους βουλευτές του ΣΥ.ΡΙΖ.Α., την κυβέρνηση υπερψήφισαν ανεξάρτητοι βουλευτές που είχαν προηγουμένως διαγραφεί από το Ποτάμι και τους ΑΝ.ΕΛ.[25]
Ευρωεκλογές και αυτοδιοικητικές εκλογέςΕπεξεργασία
Κύρια λήμματα: Ελληνικές ευρωεκλογές 2019 και Ελληνικές αυτοδιοικητικές εκλογές 2019
Στις 26 Μαΐου 2019, διενεργήθηκαν οι ευρωεκλογές και οι εκλογές για τον α' γύρο της τοπικής αυτοδιοίκησης του 2019. Στις ευρωεκλογές ο ΣΥ.ΡΙΖ.Α. ηττήθηκε από το κόμμα της αξιωματικής αντιπολίτευσης, λαμβάνοντας 23,75% έναντι 33,12% της Νέας Δημοκρατίας, γεγονός που ώθησε τον Έλληνα Πρωθυπουργό να θεωρήσει ότι δεν είχε τη λαϊκή νομιμοποίηση να συνεχίσει να κυβερνά μέχρι το τέλος της τετραετίας, σε μία αρκετά κρίσιμη περίοδο για την ελληνική οικονομία.
Η προκήρυξη των εκλογών πραγματοποιήθηκε περίπου 3,5 μήνες νωρίτερα από τη λήξη της προβλεπόμενης θητείας της κυβέρνησης Τσίπρα.[26][27]
Το βράδυ των ευρωεκλογών, μετά την ήττα του κυβερνώντος κόμματος, ο πρωθυπουργός Αλέξης Τσίπρας ανακοίνωσε τη διεξαγωγή πρόωρων βουλευτικών εκλογών[28]. Στις 10 Ιουνίου επισκέφθηκε τον Πρόεδρο της Δημοκρατίας, Προκόπη Παυλόπουλο, για να του ζητήσει την πρόωρη διάλυση της Βουλής, επικαλούμενος την «παρατεταμένη προεκλογική περίοδο» των επόμενων μηνών και την επίπτωση που πιθανώς θα είχε στην ελληνική οικονομία. Ο Πρόεδρος της Δημοκρατίας έκανε δεκτό το αίτημά του[29]. Με Προεδρικό Διάταγμα, το οποίο εκδόθηκε και θυροκολλήθηκε την επόμενη ημέρα[30], διαλύθηκε η Βουλή της ΙΖ΄ Περιόδου της Προεδρευόμενης Δημοκρατίας και προκηρύχθηκαν εκλογές για τις 7 Ιουλίου 2019, ημέρα Κυριακή[31].
Τα 20 κόμματα που συμμετείχαν στις Ελληνικές βουλευτικές εκλογές 2019, με το σύνολο των υποψηφίων ανά εκλογική περιφέρεια καθώς και τα ψηφοδέλτια επικρατείας, περιλαμβάνονται στην επίσημη ανακήρυξη από τον Άρειο Πάγο.
Κύριο λήμμα: Δημοσκοπήσεις για τις ελληνικές βουλευτικές εκλογές 2019
Οι δημοσκοπήσεις τον μήνα πριν τις εκλογές έδειχναν πρώτη τη ΝΔ με ποσοστά από 34-39,5%, δεύτερο το ΣΥΡΙΖΑ με 22-27,5%, τρίτο κόμμα το ΚΙΝΑΛ με ποσοστά από 6-8% και τέταρτο το ΚΚΕ 3,8-6,6%.
Το exit poll έδινε ΝΔ 38-41%, ΣΥΡΙΖΑ 29-32%, ΚΙΝΑΛ 7-9%, ΚΚΕ 5-6%, ΜέΡΑ25 2,8-3,8%, Χρυσή Αυγή 2,7-3,4%, Ελληνική Λύση 3,5-4,5%.[32]
Σύνοψη αποτελεσμάτων βουλευτικών εκλογών 7ης Ιουλίου 2019
Μέτωπο Ευρωπαϊκής Ρεαλιστικής Ανυπακοής
Αγροτικό Κτηνοτροφικό Κόμμα Ελλάδας2
Αντικαπιταλιστική Αριστερή Συνεργασία για την Ανατροπή3
Κομμουνιστικό Κόμμα Ελλάδας (μ-λ)4
Μ-Λ Κομμουνιστικό Κόμμα Ελλάδας4
Οργάνωση Κομμουνιστών Διεθνιστών Ελλάδας
Εθνικές εκλογές Σεπτεμβρίου 2015
1Τα αποτελέσματα του Κινήματος Αλλαγής συγκρίνονται με τα αποτελέσματα της Δημοκρατικής Συμπαράταξης στις εκλογές του Σεπτεμβρίου 2015.
2Το αποτέλεσμα του συνδυασμού Ε.ΠΑ.Μ. – Α.Κ.Κ.ΕΛ. συγκρίνεται με το αποτέλεσμα του Ε.ΠΑ.Μ. στις εκλογές του Σεπτεμβρίου 2015.
3Τα αποτελέσματα των κομμάτων Αντικαπιταλιστική Αριστερή Συνεργασία για την Ανατροπή και ΕΕΚ Τροτσκιστές συγκρίνονται με το αποτέλεσμα του ενιαίου συνδυασμού τους στις εκλογές του Σεπτεμβρίου 2015.
4Τα αποτελέσματα των κομμάτων Κομμουνιστικό Κόμμα Ελλάδας (μ-λ) και Μ-Λ Κομμουνιστικό Κόμμα Ελλάδας συγκρίνονται με το αποτέλεσμα του ενιαίου συνδυασμού τους στις εκλογές του Σεπτεμβρίου 2015.
5Πρόκειται για εκλογικό συνασπισμό των κομμάτων: Αγροτικό Κόμμα Ελλάδας, Λ.Ε.Υ.Κ.Ο., Ενώσεις Πολιτισμού & Ανάπτυξης και Ελληνικό Όραμα.
6Το κόμμα είχε θέσει υποψηφιότητα, αλλά δεν υπήρχαν ψηφοδέλτια του στα εκλογικά κέντρα. Ο αρχηγός του ισχυρίστηκε οτι δεν τυπώθηκαν τελικά, λόγω οικονομικών δυσκολιών[33]
Τα μεγαλύτερα και μικρότερα ποσοστά ανά κόμμα
Μέτωπο Ευρωπαϊκής Ρεαλιστικής Ανυπακοής
Μέση ηλικία βουλευτών ανά κόμμα
Μόλις το 21,65% των βουλευτών που εκλέχτηκαν ήταν γυναίκες. Το μόνο κόμμα στο οποίο γυναίκες βουλευτές πλειοψηφούν είναι το ΜέΡΑ25 με 5 γυναίκες έναντι 4 αντρών βουλευτών.[34]
Στην νέα βουλή 69 βουλευτές δηλώνουν δικηγόροι, 31 γιατροί, 30 μηχανικοί, 30 δημοσιογράφοι και 29 ακαδημαϊκοί.[34]
Σε σχέση με την προηγούμενη βουλή, το 52,3% των εδρών ανανεώθηκε, δηλαδή εκλέχτηκαν νέοι βουλευτές. Αντίθετα, το 47,6% των βουλευτών συμμετείχαν και στη προηγούμενη κοινοβουλευτική περίοδο.[34]
Κατά μέσο όρο, νεαρότερους βουλευτές έχει το ΜέΡΑ25, και γηραιότερους το ΚΚΕ. Ο γηραιότερος βουλευτής είναι ο Βασίλης Βασιλικός του ΣΥΡΙΖΑ, ενώ η νεότερη βουλευτής είναι η Μαρία Απατζίδη του ΜέΡΑ25.[34]
Κατάλογος Ελλήνων βουλευτών (2019)
Δημοσκοπήσεις για τις ελληνικές βουλευτικές εκλογές 2019
↑ «Παραιτήθηκε η κυβέρνηση Τσίπρα – Πρόωρες εκλογές στις 7 Ιουλίου».
↑ Υπουργείο Εσωτερικών - Αποτελέσματα εθνικών εκλογών 2019
↑ Εντολή σχηματισμού κυβέρνησης στον Μητσοτάκη, 8.7.2019, 11:17 www.lifo.gr
↑ Ορκίστηκε πρωθυπουργός ο Μητσοτάκης Αρχειοθετήθηκε 2019-07-13 στο Wayback Machine., 8/7/2019, 13:22μμ, newsbreak.gr
↑ Ορκίστηκε η νέα κυβέρνηση – Το υπουργικό συμβούλιο του Κυριάκου Μητσοτάκη, 9/7/2019, ert.gr
↑ Βουλή των Ελλήνων: Σύνταγμα-Άρθρο 51
↑ Βουλή των Ελλήνων: Σύνταγμα-Άρθρο 53
↑ Υπουργείο Εσωτερικών: Βουλευτικές εκλογές - Ενδιαφέρουν τον πολίτη
↑ Βουλή των Ελλήνων: Σύνταγμα-Άρθρο 51
↑ Υπουργείο Εσωτερικών: Βουλευτικές εκλογές - Ενδιαφέρουν τους υποψηφίους
↑ Υπουργείο Εσωτερικών: Βουλευτικές εκλογές - Ενδιαφέρουν τους συνδυασμούς
↑ Νόμος 3636/08 - Εκλογή βουλευτών
↑ «Νόμος 3231/04 - Εκλογή βουλευτών». Αρχειοθετήθηκε από το πρωτότυπο στις 3 Μαΐου 2007. Ανακτήθηκε στις 19 Ιουνίου 2019.
↑ Τα βασικά χαρακτηριστικά του Μνημονίου 3 – Η απόφαση της Συνόδου Κορυφής
↑ Κόμμα Λαφαζάνη με 25 βουλευτές
↑ Παραιτήθηκαν κι επισήμως 53 μέλη της Κ.Ε. του ΣΥΡΙΖΑ
↑ Υπουργείο Εσωτερικών: Αποτελέσματα βουλευτικών εκλογών Σεπτεμβρίου 2015
↑ Νέα συγκυβέρνηση ΣΥΡΙΖΑ με ΑΝΕΛ
↑ Πόσο «καθαρή» μπορεί να είναι η έξοδος από το μνημόνιο;
↑ Η οκταετία που κατέληξε στην κόκκινη γραβάτα, ΓΙΩΡΓΟΣ ΠΑΓΟΥΛΑΤΟΣ*
↑ Τσίπρας: Η έξοδος από τα μνημόνια εγγυάται ένα καλό καλοκαίρι
↑ Στη Βουλή η συμφωνία των Πρεσπών
↑ Πρέσπες: Υπεγράφη η συμφωνία για το ονοματολογικό
↑ Καμμένος: Οι ΑΝΕΛ αποχωρούν από την κυβέρνηση[νεκρός σύνδεσμος]
↑ Βουλή: Με 151 «ναι» έλαβε ψήφο εμπιστοσύνης η κυβέρνηση
↑ «Στις 7 Ιουλίου οι εκλογές ανακοίνωσε ο Δ. Τζανακόπουλος». naftemporiki.gr. 2019-05-28. https://www.naftemporiki.gr/story/1481147/stis-7-iouliou-oi-ekloges-anakoinose-od-tzanakopoulos. Ανακτήθηκε στις 2019-05-29.
↑ «Παραιτήθηκε η κυβέρνηση Τσίπρα – Πρόωρες εκλογές στις 7 Ιουλίου».
↑ Πρόωρες εκλογές ανακοίνωσε ο Τσίπρας μετά τη βαριά ήττα
↑ Τσίπρας σε Παυλόπουλο : Ζητώ διάλυση της Βουλής και εθνικές εκλογές
↑ Θυροκολλήθηκε το Προεδρικό Διάταγμα: Εκλογές στις 7 Ιουλίου
↑ Προεδρικό Διάταγμα 56/2019: Διάλυση της Βουλής, προκήρυξη εκλογής Βουλευτών και σύγκληση της νέας Βουλής[νεκρός σύνδεσμος]
↑ «Τι δείχνει το τελικό Exit Poll: ΝΔ 38-41%, ΣΥΡΙΖΑ 29-32% |thetoc.gr». The TOC. 7 Ιουλίου 2019. Ανακτήθηκε στις 8 Ιουλίου 2019.
↑ Θανάση, Κατερίνα (9 Ιουλίου 2019). «No money, no... ψήφοι: Γιατί το κόμμα του Δημοσθένη Βεργή έμεινε στο 0%». newsbreak.gr. Αρχειοθετήθηκε από το πρωτότυπο στις 10 Ιουλίου 2019. Ανακτήθηκε στις 10 Ιουλίου 2019.
↑ 34,0 34,1 34,2 34,3 Vouliwatch, Συντακτική ομάδα του (17 Ιουλίου 2019). «H σύνθεση της νέας Βουλής». vouliwatch - Δυναμώνουμε τη Δημοκρατία. Ανακτήθηκε στις 11 Δεκεμβρίου 2021.